### Woonstelbewoner

1. Laat ek my seëninge tel.
2. Byvoorbeeld, wat hoor ek nou, wat kan
3. my trillende aandag my vertel?
4. Gesuis van verkeer op straat;
5. die hartbreekroep van ’n inkblou voël
6. waarvan ek die naam nog moet leer;
7. die klein klikgeluidjie by tussenpose
8. van my stoof wat my herinner
9. dat iets daarop prut. En, dat die energieke dag
10. nou nag toe staan.
11. Saam net welkom in my oor
12. en wat ek knersend kalm probeer om skoon te hoor
13. dwarsdeur, bo-oor
14. die beleg van my sinne tot in my skedel
15. van daardie TV-ding langsaan.

Sheila Cussons

#### Stylfigure in die gedig

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Alliterasie: (ook stafrym) | Reël 7: die **kl**ein **kl**i**k**geluidjie  | Opeenhoping van konsonante of beginklanke. | Die “k” beklemtoon die geluid wat die stoof maak. |
| Alliterasie: (ook stafrym) | Reël 12: en wat e**k** **k**nersend **k**alm probeer om s**k**oon te hoor  | Opeenhoping van konsonante of beginklanke. | Die “k” beklemtoon die selfbeheersing wat die spreker moet hê. |
| Antitese / Teenstelling | Reël 3: trillende aandag | Twee uiterstes word teenoor mekaar gestel. | Die gebruik van die woorde is baie effektief want ‘n mens se aandag behoort gefokus te wees. |
| Antitese / Teenstelling | Reël 5: hartbreekroep | Twee uiterstes word teenoor mekaar gestel. | Die gebruik van die woord is baie effektief want ‘n voël se roep is gewoonlik vrolik. |
| Antitese / Teenstelling | Reël 12: knersend kalm | Twee uiterstes word teenoor mekaar gestel. | Die gebruik van die woorde is baie effektief want die spreker probeer baie hard om klam te wees. |
| Assonansie | Reël 9 en 10 En, dat die energieke d**a**gnou n**a**g toe staan. | Opeenhoping van vokale. | Die vinnige tydsverloop van die son wat ondergaan. |
| Assonansie | Reël 7 en 8 tussenp**o**sevan my st**oo**f Reël 11 – 13 my **oo**r en wat ek knersend kalm probeer om sk**oo**n te h**oo**r dwarsdeur, b**o-oo**r | Opeenhoping van vokale. | Sy is geïrriteerd en probeer om te kalmeer. |
| Enjambement. | Reël: 2, 5, 7, 8, 9, 11, 12, 13, 14. | Die een versreël loop oor na die volgende een sonder leestekens. | Dit versnel die tempo van die gedig en beklemtoon die gejaagde stadslewe. |
| Onomatopee / Klanknabootsing | Reël 7: die **klein klikgeluidjie** by  | Die woord boots klanke na. | Dit boots die klank na wat die stoof maak as dit warm word. |
| Onomatopee / Klanknabootsing | Reël 9: dat iets daarop **prut**. | Die woord boots klanke na. | Dit boots die klank na van iets wat die stoof kook. |
| Personifikasie | Reël 9: En, dat die energieke dag | Lewelose kry menslike eienskappe. | Die kry die menslike eienskap van “beweegbaarheid” |

Algemeen:

Die gedig het net EEN stofe.

Die gedig het meestal vryerym met 2 reëls wat paarrym en kruisrym kan wees.

Die TEMA van die gedig is “die gejaagde lewe in die stad”.

### Woonstelbewoner

**AGTERGROND :**

Sheila Cussons het vir ‘n ruk in Spanje gaan woon, waar sy ernstig geskend is in ‘n brand. Sy het lank in eensaamheid en afsondering geleef terwyl sy herstel het.

Met haar terugkeer na Suid-Afrika het sy in ‘n woonstel gebly, en moes sy gewoond raak aan die geluide van die stad en van die mense wat om haar gebly het en nie verstaan het dat sy alleen en in stilte wou woon nie.

Sy wou net die bekende, normale geluide in haar woonstel hoor, want dan het sy veilig en geborge gevoel. Ongelukkig verdring die klank van die bure se TV alles en maak dit vir haar onmoontlik om die dag rustig af te sluit.

**KONTEKSTUELE VRAE**

1. Wie is die spreker in die gedig?
2. Presies waar woon die spreker?
3. Die spreker begin deur te sê :”Laat ek my seëninge tel.”
	1. Hoekom, dink jy, doen sy dit?
	2. TWEE APARTE WOORDE sê vir ons dat sy baie het om voor dankbaar te wees. Skryf die woorde neer.
4. Haal TWEE OPEENVOLGENDE WOORDE aan om te sê dat die spreker baie hard probeer om net die geluide in haar woonstel te hoor.
5. Gee TWEE APARTE WOORDE uit versreël 11 om te bewys dat die spreker nie omgee om na die roep van die voël of die prut van iets op haar stoof te luister nie.
6. EEN WOORD in versreël 12 sê vir ons dat die spreker graag net na die klanke waarvan sy hou wil luister. Wat is die woord?
7. Watter EEN woord sê vir ons dat die voël nie gelukkig is nie?
8. Hoekom ,dink jy, is die voël ongelukkig?
9. Hoe pas die lot van die voël by die lot van die spreekster?
10. Gee TWEE bewyse uit die gedig dat die spreekster besig is om kos te kook.
11. EEN WOORD sê vir ons dat die spreekster nie die hele tyd bewus is van die kos op die stoof nie. Wat is die woord?
12. Voltooi deur ELKE KEER net die antwoord neer te skryf:

Die spreekster is besig om (12.1) \_\_\_\_\_\_\_\_\_\_\_\_\_\_\_ te kook want dit is besig om (12.2.) \_\_\_\_\_\_\_\_\_\_\_\_\_\_\_\_\_\_\_ te word.

1. Dit voel vir die spreekster asof die harde TV- klanke van die woonstel langsaan soos ‘n leër is wat haar sintuie aanval. Bewys hierdie stelling deur VIER OPEENVOLGENDE WOORDE uit die gedig aan te haal.
2. Is die volgende stelling WAAR of ONWAAR? Bewys jou antwoord deur EEN WOORD uit die gedig aan te haal

***Die spreekster hou nie van ‘n TV nie.***

1. Haal VIER OPEENVOLGENDE WOORDE aan om te sê dat die klank van die TV alle ander moontlike denke in haar kop oorheers.
2. Wat beskou die skryfster alles as seëninge?
3. Watter TWEE sintuie is belangrik in die gedig?
4. Oor watter een van die sintuie is die spreekster die blyste?
5. Skryf VIER APARTE WOORDE neer om te sê presies wat die spreekster hoor.
6. Gee elke keer TWEE VOORBEELDE van die . . . . .
	1. klanke van buite die spreekster se woonstel wat gehoor kan word.
	2. klanke binne die spreekster se woonstel wat gehoor kan word.
7. Gee elke keer EEN WOORD om te sê dat die . . . . .
	1. geluid wat die stoof maak baie sag is.
	2. die kos op die stoof baie stadig kook.
8. “trillende aandag” kan ook beskryf word as (22.1.) \_\_\_\_\_\_\_\_\_\_\_\_\_\_\_\_ ( sinoniem ) wat vir ons sê dat die spreekster dit nie net hoor nie maar ook (22.2.) \_\_\_\_\_\_\_\_\_\_\_\_\_\_\_\_\_\_\_\_ ( een woord: kan voel).
9. Wat is die funksie van die herhaling van die “r”- en “b”-klanke in “hartbreekroep van ‘n inkblou voël”?
10. Wat noem ons die stylfiguur?
11. Kies die regte antwoord: “knersend kalm” is ‘n voorbeeld van ’n . . . . .
	1. vergelyking.
	2. teenstelling.
	3. metafoor.
	4. Oksimoron.
12. Watter EEN WOORD in die gedig word elke keer gebruik om die geluide van die volgende na te boots (klanknabootsing):
	1. die motors op straat
	2. die stoof wat aan is.
	3. die kos wat saggies kook op die stoof
13. Net EEN van die volgende antwoorde is korrek. Kies die korrekte antwoord en skryf dit neer.

“hartbreekroep van ‘n inkblou voël” is ‘n voorbeeld van ‘n…

* 1. Vergelyking.
	2. Teenstelling.
	3. metafoor.
1. Deur enjambement word die feite van die stoof in reëls 7,8 en 9 tot een gedagte verbind. Watter effek het dit op die gedig?
2. Hoekom is die effek belangrik?
3. Assonansie: Veral die lang “oo”-klank word in die gedig gebruik. Haal DRIE APARTE voorbeelde hiervan aan.
4. Hoe word persoonlike eienskappe aan die stoof gegee? (personifikasie)
5. Wat is die ironie in die gedig?

**Antwoorde :**

1. Die woonstelbewoner.
2. In ‘n woonstel in die stad.
3. ------
	1. Sy het baie om voor dankbaar te wees.
	2. tel ; seëninge.
4. “trillende aandag”.
5. Saam ; welkom.
6. Skoon
7. Hartbreekroep
8. Hy hoort nie in die stad nie / wil nie in die stad wees nie.
9. Sy wil ook nie in die stad wees nie.
10. die klikgeluidjie van die stoof en iets wat prut.
11. “Tussenpose”
12. -----
	1. Aandete
	2. aand / nag
13. “beleg van my sinne”
14. Waar – “TV-ding”
15. “tot in my skedel”
16. Die gesuis van verkeer, die hartbreekroep van die voël, die klikgeluid van die stoof.
17. Gehoor en sig.
18. Gehoorsintuig.
19. “Verkeer”, “hartbreekroep”, “klikgeluid”, “TV-ding”.
20. -----
	1. Verkeer, hartbreekroep, TV-ding
	2. Klikgeluid, iets wat prut.
21. ------
	1. “Klein”
	2. “prut”
22. ------
	1. Vibrerende
	2. (aan)voel
23. Dit beklemtoon dat die voël hartseer is.
24. Alliterasie.
25. B – teenstelling.
26. 1 – gesuis, 2 – Klein klik geluidjie, 3 – prut.
27. Metafoor.
28. Versnel die tempo.
29. Dit beklemtoon die gejaagde lewe in die stad en dat sy meer geïrriteerd raak.
30. “Byv**oo**rbeeld, wat h**oo**r ek nou”, “by tussenp**o**se van my st**oo**f”; “ probeer om sk**oo**n te h**oo**r”
31. Die stoof herinner haar.
32. Dat die woonstelbewoner, net soos die voël, nie van die stad hou nie.